De skjulte beslag fungerer sådan at der fra vores side af, er monteret nogle “hanner” bagpå husnumrene når du modtager dem.
I pakken (oftest sat fast i låget med tape) er der en lille pose med løse “hunner” som du skal montere på din væg.
Vi anbefaler at man fx tager et stykke pap på størrelse med husnummeret, hvor man så forsigtigt kan trykke hannerne ned i pappet, så man kan se afmærkningerne.
Herefter er det let at holde pappet op hvor du ønsker nummeret monteret, og bore hullerne direkte igennem pappet, så placeringerne bliver korrekte.
Det er meget vigtigt at skruen du anvender til at skruer hun-delene op, har et hoved som er lille nok til at falde helt ned i bunden af hun-delen. Dette sikrer at husnummeret vil klikke ordentligt fast, og ikke side løst.
Klik forsigtigt husnummeret op i dine hun-dele monteret på væggen.
OBS – Tryk altid KUN der hvor hannerne sidder, og ikke andre steder – materialet er skrøbeligt når man trykker på det.